„Acum s-a activat domnul Iohannis, s-a activat după niște luni de zile în care a procedat foarte prost din punct de vedere politic, pentru că domnul Ponta, aşa cum am spus-o mai demult, este o năpârcă cu ochelari, pe care, dacă n-o striveşti la timp, o să-ți sară din iarbă direct la gât. Domnul Iohannis și-a imaginat, cu acest nou pact de coabitare cu domnul Ponta, că domnul Ponta, care l-a ridicat în slăvi – o dată, de două ori, de trei ori - în perioada asta, e foarte bun din punct de vedere politic, că îl ajută la imagine în continuare. Nu e adevărat. Domnul Ponta a stat la pândă și acum lovește pe dedesubt, cum îi e obiceiul, la picioare”, a spus Cristian Tudor Popescu.

„Domnul Iohannis ar putea face o sesizarea la CCR pentru împiedicarea cetățenilor la vot, pentru obstrucționarea votului de către domnul Ponta și guvernul său în mod explicit. Pe data de 4 mai, potrivit legii, trebuia să aibă loc alegeri în trei mari municipii, între care Sibiul domnului Iohannis, în 14 colegii parlamentare. 14 parlamentari e o cifră care poate să influenţeze echilibrul politic din Parlament, și în cinci consilii județene”, a menționat jurnalistul.